Tyd om verby verwyte te groei | Netwerk24
Tyd om verby verwyte te groei
Deur Johan Wepener, Durbanville 01 Julie 2019 00:01
Die artikel van prof. Anton van Niekerk “Word hulle ook onthou ?" (25.06) verwys.
Hy is vreeslik gegrief dat die FAK onlangs 'n Penkop-monument opgerig het ter herinnering aan 22 000 wit kinders wat in die Anglo-Boereoorlog (1899-1902) gesterf het sonder vermelding van kinders wat onder apartheid gely het. Hy ontken nie die ysere harde werk wat ABO-oorlewendes bo uitgebring het nie, hul tragiese verlede ten spyt.
In ons land is vrye assosiasie en kulture gewaarborg. Daar is geen rede op aarde waarom die FAK verkeerd is om die oorledenes van die ABO te herdenk nie. Ook geen rede waarom die herdenking 'n onderskrif moes bylas en na apartheid verwys wat 46 jaar ná die ABO formeel gestalte gekry het nie.
Van Niekerk se standpunt is dat prestasies van die Afrikaner nie geëer kan word nie sonder om dit te kwalifiseer met verwysing na apartheid. Dit is niks anders nie as erg verdelende joernalistiek. Ons moet verby die verwyte groei. Hy moet by sy vakgebied, etiek hou. Skoenmaker,hou jou by jou lees.
Meer oor: Anton Van Niekerk | Johan Wepener | Durbanville | Brief | Mystem